burgasdotpro/wikipedia huggingface dataset:
Cuilapa-Barbarena

Cuilapa-Barbarena je v súčasnosti neaktívne vulkanické pole, nachádzajúce sa asi 40 km juhovýchodne od hlavného mesta Guatemala. Pole je tvorené približne sedemdesiatimi troskovými kužeľmi štvrtohorného veku, prevažne bazaltového zloženia.
Vulkanická aktivita poľa bola sústredená pozdĺž zlomu "Jalpatagua" a prekrývajú pyroklastické depozity kaldery Amatitlán. Vek poslednej erupcie nie je presne doložený, no odhaduje sa na holocén.
Battery Park City

Battery Park City je najjužnejšia štvrť Manhattanu. Sídlila tam bývalá colná správa Custom House, cez ktorú prešlo viac ako sedem miliónov prisťahovalcov. Dnes je tu sídli konkurzný súd a Indiánske múzeum.
V Battery Park Ciry je prekvapivo podarená skupina mrakodrapov postmodernej architektúry, ktoré po svojom dokončení mali až 25 000 obyvateľov. Z pobrežnej promenády, jedinej na Manhattane, je pekný výhľad na Sochu Slobody.
Enterobacteriales

Enterobaktérie (lat. "Enterobacterales", staršie: "Enterobacteriales") je rad baktérií z taxónu gama-proteobaktérie (Gammaproteobacteria). 
Do roku 2016 zahŕňal jedinú čeľaď Enterobacteriaceae (v širšom zmysle), od roku 2016 je rozdelený na viacero čeľadí, z ktorých len jedna sa volá Enterobacteriaceae (v užšom zmysle).
Charakteristika.
Rad zahŕňa gramnegatívne, chemoorganotrofné, fakultatívne anaeróbne baktérie nachádzajúce sa vo vzduchu, vo vode a v pôde. Rozšírené sú v telách živočíchov od bezstavovcov až po človeka Ich rozšírenie je kozmopolitné. Tieto baktérie netvoria spóry, len puzdrá. Puzdrá majú polysacharidový základ, chránia bunku pred faktormi vonkajšieho prostredia, napríklad slnečným žiarením a dezinfekčnými prostriedkami. Kolónie niektorých neopuzdrených mikroorganizmov môžu získať opuzdrenie genetickým procesom transdukcie, takto obalom chránené bakteriálne organizmy sú virulentnejšie. Majú tvar paličiek širokých 0,1 až 1,5 µm. Bunkový pohyb sa uskutočňuje pomocou bičíkov (peritrichne usporiadaných), rad však zahŕňa aj nepohyblivé baktérie, bez bičíkov. 
Známe sú ich biochemické, genetické, morfologické vlastnosti a máme informácie o ich kultivácii na základe vlastností, ktoré vykazujú k povahe kultivačného média. Do radu enterobaktérie patria podmienene patogénne, patogénne a komenzálne rody.
Systematika.
Do radu enterobaktérie (Enterobacterales) sa zaraďujú tieto rody (stav okolo roku 2007):
Novoapoštolská cirkev

Novoapoštolská cirkev chápe samu seba ako zväzok obcí, ktoré sú pokračovateľom prvotných kresťanských obcí, ktoré viedli apoštoli. Vznikla v poslednej fáze ľudských dejín, aby obnovila apoštolský úrad pred druhým príchodom Krista. Za zakladateľa sa považuje londýnsky kazateľ škótskej presbyteriánskej cirkvi Edward Irwing. So svojou skupinou v rokoch 1832 – 1835 ustanovil dvanásť apoštolov, ktorí boli následne vyslaní oznámiť svetu blížiaci sa druhý príchod Krista.
Úspech zaznamenali napríklad u pruského kráľa Fridricha Wilhelma IV. Predpoveď konca sveta na rok 1864 sa nenaplnila; následne nastal rozkol, ktorý bol spôsobený odlišným postojom k apoštolom. Jedna skupina tvrdila, že nie je možné ustanovovať ďalších (po smrti pôvodných apoštolov), druhá opak. Novoapoštolská cirkev, pomenovaná neskôr Hermannom Niehausom, patrila do druhej skupiny a cirkev sa dodnes vyznačuje zložitou hierarchiou.
Najvyšší stupeň tvoria apoštoli (kmeňoví spolu s okružnými a pomocnými), jednotlivé cirkevné obvody spravujú biskupi (pôvodne nazývaní anjelmi), obce vedú prednostovia spolu s pastiermi, diakonmi a ďalšími. Pre cirkev je charakteristické presvedčenie o jedinečnej a nezastupiteľnej úlohe apoštolov a tiež silný dôraz na sviatosti. V súčasnosti nadpolovičná väčšina členov pochádza z afrických krajín. Novoapoštolská cirkev bola v SR zaregistrovaná 1. 9. 2001. Podľa sčítania obyvateľov, domov a bytov z roku 2011 mala 166 členov; počas sčítania v roku 2021 sa k nej prihlásilo 73 veriacich.
Chinatown (Manhattan)

Chinatown, čiže "Čínske mesto", bolo kedysi ohraničené na severe Canal street, ďalej Bowery, Worth Street a Mulberry Street, no dnes sa rozpína ďaleko na sever a východ. Patrí medzi najväčšie Čínske mestá v Amerike, presnejšie povedané, je druhé najväčšie. Izolovane v ňom žije až stotisíc Číňanov, napriek tomu, že v rokoch 1882 až 1965 bolo prisťahovávanie Číňanov úplne zakázané. Nachádza sa tam buddhistický chrám na 16 Pell Streeta Čínske múzeum na 8 Mottt Street.
Tecuamburro

Tecuamburro je menší neaktívny stratovulkán, nachádzajúci sa v južnej časti Guatemaly, asi 50 km juhovýchodne od hlavného mesta. Sopka vznikla približne pred 38 000 rokmi na základoch staršieho vulkánu "Miraflores". Posledná erupcia Tecumaburra sa odohrala približne pred 3 000 rokmi, v okolí vrcholového krátera sa v súčasnosti vysktujú početné aktívne fumaroly, horúce pramene a bahenné sopky. Samotný kráter je zaliaty vodou so zvýšeným pH.
Wu-Tang Clan

Wu-Tang Clan (/ˈwuːtæŋ/) je americká hip-hopová skupina z New Yorku, ktorej členmi sú East Coast rapperi RZA, GZA, Method Man, Raekwon, Ghostface Killah, Inspectah Deck, U-God, Masta Killa, Ol’ Dirty Bastard a neskôr aj Cappadonna. Skupina bola založená v newyorskom obvode Staten Island.
V roku 2008 ich webstránka About.com zaradila na 1. miesto v zozname najlepších hip-hopových skupín všetkých čias. Kris Ex z časopisu "Rolling Stone" nazval skupinu Wu-Tang Clan za „najlepšiu rapovú skupinu vôbec“. V roku 2004 časopis "NME" nazval skupinu ako jednu z najvplyvnejších skupín posledných desiatich rokov.
História.
Skupinu založila deväťčlenná partia kamarátov na čele s producentom a "de facto" lídrom RZA. Názov skupiny bol vybraný podľa taoistického kláštora v pohorí Wu-tang. Wu-Tang Clan sa tak prihlásili k svojím vzorom z ázijských kung-fu filmov. Poslucháčov skupina priťahuje predovšetkým striedavým rapom jednotlivých členov a tvrdosť ich prejavu. Popularitu skupine vyniesli albumy "Enter The Wu-Tang (36 Chambers)" z roku 1993 a "Wu-Tang Forever" (1997). Skupina sa nesnaží ovplyvniť životný štýl svojich poslucháčov len hudbou. Od roku 1995 distribuuje aj vlastné kolekcie oblečenia pod značkou Wu-Wear. Značka Wu zaštiťuje aj sólové projekty jednotlivých členov. Za album "Wu-Tang Forever" obdržala skupina v roku 1998 nomináciu na Cenu Grammy za najlepší rapový album.
Bowery

Bowery je ulica a štvrť v južnej časti Manhattanu. Zo severu ju ohraničuje East Houston Street, z východu hraničí so štvrťou Lower, kde ju ohraničuje Clinton Avenue, z juhu končí na Delancey Street, kde sa aj nachádza významné Tenementské múzeum a zo západu končí Bowery, ktorá sa neskôr, na Midtown Manhattane, mení na Fourth Avenue.
Proteus

Proteus môže byť:
'N Sync

'N Sync (niekedy štylizované ako ★NSYNC) bola americká chlapčenská skupina založená roku 1996 v Orlande na Floride. Jej členmi boli Justin Timberlake (*31.1.1981), Chris Kirkpatrick (*17.10.1971), Joey Fatone (*28.1.1977), Lance Bass (*4.5.1979) a Joshua Scott Chasez (*8.8.1976). Názov skupiny bol zložený z posledných písmen mien jednotlivých členov (JustiN, ChriS, JoeY, LansteN a J.C.). Každý z nich začínal svoju kariéru ako herec alebo manekýn.
Ešte pred vydaním svojho debutu v roku 1998 si 'N Sync dokázali vybudovať širokú základňu fanúšikov nielen v USA, ale aj v Európe, predovšetkým potom v Nemecku a Holandsku. Ich prvého albumu sa predalo cez 10 miliónov kopií a skupina získala mnoho ocenení vrátane Americkej hudobnej ceny v kategórii Najlepšia nová skupina v oblasti popu a rocku. Po roku 2001 sa ale členovia skupiny (hlavne Justin Timberlake) venujú vlastným aktivitám a činnosť 'N Sync je pozastavená.
Metasomatóza

Metasomatóza môže byť:
Wanastowi Vjecy

Wanastowi Vjecy je česká rocková skupina založená v roku 1988. Skupina dosiaľ vydala desať albumov, z ktorých sa celkovo predalo vyše 500 000 kusov. Do roku 2010 bolo jadrom skupiny duo Robert Kodym – Petr Chovanec, ktoré paralelne pôsobí v skupine Lucie. V roku 2010 Chovanec svoje účinkovanie v skupine Wanastowi Vjecy ukončil.
Prvé skladby skupiny vznikli pre dokumentárny film o punku režiséra Vladislava Kvasničku "… Aby si lidi všimli" (1988). Skupina si získala kultovú povesť a účinkovala na niekoľkých pololegálnych punkových akciách. Oficiálne debutovala v roku 1990 skladbami „Tak mi to teda nandej“, „Vona je hotová“ a „Oni“ ("sic") na punkovom albume rozličných interpretov s názvom "Epidemie". Tieto skladby sa neskôr objavili v pozmenených verziách aj na prvom samostatnom albume skupiny z roku 1991, na ktorom sa začal jej žánrový posun od punku k rocku.
Napriek tomu, že skupinu Wanastowi Vjecy vždy tvorilo viacero hráčov, bola už od vydania svojho prvého albumu oficiálne reprezentovaná iba dvojicou Kodym – Chovanec. Po Chovancovom odchode sa vnútorný stav skupiny zmenil a Wanastowi Vjecy odvtedy vystupujú ako rovnocenná štvorčlenná skupina, čo sa prejavilo aj na obale ich nasledujúceho albumu "Letíme na Wenuši" (2011), na ktorom sú vyobrazení všetci členovia.
Zostava.
Súčasní členovia:
Bývalí členovia:
Diskografia.
LP.
Štúdiové:
Výberové:
(**) 
Knihy o skupine.
KROC, Vladimír – KŘIVÁNEK, Rostislav: "Divnoknížka". 1. vyd. Praha: Popron Music 1993. 80 s.
Zatláčanie

Zatláčanie (dokonavý vid: zatlačenie) môže byť:
Nahrádzanie

Nahrádzanie alebo nahradzovanie alebo nahradenie alebo náhrada môže byť:
Nahrádzanie alebo nahradzovanie môže byť:
Nahradenie alebo náhrada je v logike: súhrnné označenie pre dosadenie a premenu, pozri dosadenie (logika) a premena (logika)
All Saints

All Saints je britská dievčenská hudobná skupina, sformovaná v Londýne roku 1993 Melaniou Blatt (*25.3.1975) a Shaznay Lewis (*14.10.1975). Po vydaní singlu „If You Want To Party“ sa k nim pridali pôvodom kanaďanky sestry Nicole Appleton (*7.12.1974) a Natalie Appleton (*14.5.1973).
Vo februári 2001 sa skupina po vzájomných nezhodách rozpadla. Sestry Appeltonové sa rozhodli pokračovať ako duo. Ďalšie dva členky sa vydali každá na samostatnú dráhu. Melanie Blatt, ktorá už vydala svoj sólový singel však prehlásila, že sa All Saints môžu dať zase dohromady.
Taktika vlčích svoriek

Taktika vlčích svoriek je spôsob ponorkového boja proti chráneným konvojom. Boli to skupinové nočné útoky ponoriek. Aplikovaná bola iba nacistickým Nemeckom počas druhej svetovej vojny.
Jej autorom bol admirál Karl Dönitz, pôvodná myšlienka vznikla už v roku 1935. Plán vychádzal z úvahy, že ponorka na hladine je nezachytiteľná hydroakustickými prostriedkami, pretože tieto nereagujú na plávajúce lode. Vynorená ponorka je ťažko zistiteľná optickými prostriedkami, nemecké ponorky typu VII a IX používané v tom čase, vyčnievali z vody iba 3-4 m nad hladinou a vlnenie hladiny ich robilo skoro nepozorovateľné. Výhodou bola i skutočnosť, že po odhalení ponorky ju nemohli eskortné lode prenasledovať, pretože konvoj bol vystavený útokom ostatných a eskorta sa musela venovať obrane konvoja. Svorka sa skladala podľa situácie až z niekoľko desiatok ponoriek, väčšinou do 30 člnov. Na oceáne boli rozmiestnené v takzvanom závese. To znamená, že zaujímali líniu vo vzdialenosti 40-60 km od seba. Po spozorovaní konvoja ho ponorka sledovala v závese a vysielačkou privolávala ďalšie člny. Po sústredení dostatočného počtu ponoriek, ktoré boli schopné dostihnúť konvoj, dalo velenie povel na útok. Pre nutnosť koordinácie zriadilo nemecké námorníctvo pri prístave Lorient veľkú spojovaciu centrálu. Briti však po získaní zariadenia Enigma dokázali zachytiť a dešifrovať ich rozkazy.
Ponorky útočili hlavne v noci z tmavšej časti horizontu aby nebolo možné zbadať ich siluety. Táto taktika nemeckého námorníctva bola veľmi úspešná až do roku 1943. Kriegsmarine tento spôsob používala na transatlantických linkách. Po skonsolidovaní protiponorkovej obrany v máji 1943 sa stala neúčinnou. V júni 1943 admirál Dönitz zakázal útoky na chránené konvoje. Pokus obnoviť boj proti konvojom na jeseň 1943 s novými torpédami bol neúspešný. Zo spojeneckých mocností prebralo vo veľmi obmedzenej miere niektoré prvky iba Námorníctvo USA v boji proti japonskej plavbe.
NoHo

NoHo, alebo inak povedané North of Houston Street je štvrť na Manhattane v New Yorku. Je známa pouličnými maliarmi a inými výtvarníkmi. Nachádza sa tam divadlo The J. Papp, ale predovšetkým University Plaza. Táto štvrť má trojuhloníkový tvar. Na juhu susedí so SoHo, respektíve v tomto prípade, s West Houston Street, na východe s Bowery, ktorá sa na Midtown Manhattane mení na Fourth Avenue a zo západu ju ohraničuje Broadway, ktorá sa takmer zlučuje s Fourth Avenue.
Apollo 440

Apollo 440 (alternatívne známa ako Apollo Four Forty alebo @440) je anglická hudobná skupina založená v Liverpoole v roku 1990. Skupina napísala, nahrala a vydala päť albumov, v spolupráci a pordukcii s inými interpretmi. Počas ich 11 rokov v zmluve so Sony, vydali 11 singlov, ktoré sa dostali do Top 40 v Spojenom kráľovstve.
Názov skupiny pochádza z mena gréckeho boha Apolóna a z komorného tónu – A tón pri 440 Hz, často označovaný ako "A440".
Mimo vlastnej tvorby vytvorili Apollo 440 aj remixy skladieb skupín ako INXS, U2 alebo Manic Street Preachers a album "Gettin’ High on Your Own Supply", z ktorého boli vydané úspešné single „Lost in Space“ a „Stop The Rock“ (ktorý zaznel vo filme "60 sekúnd").
Alterácia

Alterácia môže byť:
Alterácia alebo alterovanie môže byť:
Alterovanie je rozčuľovanie (niekoho).
Aero 150

Aero 150 (tiež Škoda 150, Praga A 150) bol česko-slovenský úžitkový automobil vyrábaný v rokoch 1945-47.
Vozidlo bolo pôvodne vyvinuté firmou Škoda ako typ Škoda 150. Do od roku 1939 do konca vojny vyrobili 182 ks. Po vojne bola výroba presunutá do továrne Aero, kde sa typ ďalej vyrábal ako Aero 150 až do roku 1947, kedy výrobu prevzala továreň Praga, ktorá pokračovala vo výrobe pod označením typu Praga A 150 až do roku 1951.
M36 Jackson

M36 Jackson známy tiež ako "Slugger" bol americký stíhač tankov používaný počas druhej svetovej vojny.
Vznik a vývoj.
Vyvinutý bol v USA na základe požiadaviek na rýchly stíhač tankov schopný postaviť sa nemeckým tankom Panther a Tiger. Nebol to typický stíhač tankov s konfiguráciou samohybného dela s omedzeným pohybom kanóna uloženého v korbe, ale mal normálne otočnú vežu. Prvé stroje sa dostali do bojov v roku 1944 používali sa hlavne v Európe. Ich oficiálne označenie bolo M36 GMC (Gun Motor Carriage). Ku koncu roku 1945 boli veže M36 Slugger vybavené skladacím pancierovaním na vrch veže proti ostreľovačom, ktorí ohrozovali obsluhu kanóna. M36 sa používal ešte aj v 90. rokoch počas konfliktu v Juhoslávii na strane Srbov.
Rangers – Plavci

Rangers – Plavci je česká skupina venujúca sa štýlu folk a country. Bola založená v roku 1964.
I Brought You My Bullets, You Brought Me Your Love

I Brought You My Bullets, You Brought Me Your Love je prvý album od americkej skupiny My Chemical Romance.
Hop Trop

Hop Trop je trampská, folková a country hudobná skupina, ktorá existuje už od roku 1980 a od začiatku svojej existencie hrá v trojici: "Jaroslav Samson Lenk", "Ladislav Huberťák Kučera" a "Jaromír Šroub Vondra". Od samého začiatku existencie skupiny ide o výrazné hudobné zoskupenie, ktoré v Česku až doteraz stále patrí k špičke vo všetkých vyššie uvedených hudobných žánroch.
Strelka

Strelka môže byť:
Pajštún

Pajštún (normovaný názov; iné názvy: Pajštúnsky hrad, Borinka, Stupavský kameň, Kvetov) je zrúcanina hradu na západnom Slovensku pri obci Borinka, v katastrálnom území mesta Stupava. Nachádza sa v prírodnej rezervácii Pod Pajštúnom.
Dejiny.
Pajštún patril do sústavy pohraničných hradov, ktoré v Malých Karpatoch preberali od 13. storočia funkciu ochrany severozápadných hraníc uhorského štátu. Začiatky kráľovského hradu siahajú do 2. polovice 13. storočia. Doložený je v r. 1273. Najstarší majitelia mali spoločné panstvo so Stupavou, kam sa neskôr aj vrátili. Od 14. storočia patril grófom zo Svätého Jura a Pezinka nepretržite až do r. 1526, keď rod vymrel a majetky sa dostali do rúk Serédyovcov a neskôr Salmovcov. V r. 1592 až 1867 patril Pálfiovcom, neskôr Károliovcom. Hrad vyhorel v polovici 18. storočia, čiastočne ho opravili a naďalej používali. Od roku 1809, keď ho demolovali napoleonské vojská, leží v ruinách.
Exteriér.
Stredoveký hrad, z ktorého sa zachovali iba zvyšky muriva, podstatne prestavali v období renesancie. Zo 16. storočia pochádza na svoj čas moderné renesančné opevnenie, ktoré sa opieralo o mohutný rondel, na ktorom sa dali umiestniť delá. Opevnenie dokončili v r. 1550, ďalej ho zdokonaľovali v priebehu 17. storočia Pálfiovci, ktorí ukončili základnú prestavbu hradu a jeho rozšírenie už v r. 1619. Ešte väčšie zmeny nastali pri stavebných úpravách v polovici 17. storočia, keď nanovo prestavali obytné budovy a vybudovali ďalšie vonkajšie opevnenie.
Súčasný stav.
Hradné budovy sa zachovali vo fragmentoch okolo ústredného nádvoria, ktorého plochu prekrýva násyp z poškodených murív. Najsúvislejšie je obvodové murivo palácov a opevnení vstavaných do masívu hradného brala, so zachovanými otvormi okien, arkierov, vstupov, v murive s odľahčovacími oblúkmi a stopami po klenbách. Najpôsobivejšie sú krakorce niekdajšej pavlače nad vstupom s neskororenesančnou výzdobou v podobe maskarónov z r. 1619, ktoré svojou rôznorodosťou dokumentujú nároky staviteľa na architektúru a jej umelecké stvárnenie.
Milan Chladil

Milan Chladil (* 8. február 1931, Brno – † 28. jún 1984, Praha) bol český muzikálový spevák v žánri popmusic.
Životopis.
Milan Chladil začal študovať spev na konzervatóriu v Brne, neskôr od roku 1954 až do roku 1957 na konzervatóriu v Prahe. Po ukončení štúdia chodil na súkromné hodiny spevu u prof. Karenina.
Už počas štúdia v roku 1949 začal v Brne spievať s orchestrom Erika Knirscha, kde účinkoval až do roku 1954. Po odchode krátko vystupoval s orchestrom Zdeňka Bartáka a Karla Hálu.
V roku 1956 Milan Chladil prešiel do Orchestra Karla Vlacha, kde pôsobil ako hlavný sólista. Od roku 1957 až do svojej smrti v roku 1984 vystupoval pravidelne so speváčkou Yvettou Simonovou s ktorou naspieval celý rad úspešných a populárnych duetov. Výsledkom tejto dlhodobej spolupráce je asi 350 nahrávok rôznych piesní a viacero nahrávok pre Československý rozhlas a televíziu.
Okrem svojho materského Orchestru Karla Vlacha príležitostne vystupovali aj s rôznymi ďalšími tanečnými orchestrami, napr. s "Tanečním orchestrom Československého rozhlasu" (TOČR), "Orchestrom Československej televízie", "Orchestrom Václava Hybša", alebo aj s vlastnou hudobnou skupinou.
Svoje uplatnenie našiel Milan Chladil aj ako muzikálový a operetný spevák, hlavne v "Hudebnom divadle v Karlíne". Hral napríklad v muzikáloch "My Fair Lady" a "Na tý louce zelený".
Diskografia.
Kompilácie.
Staropražské písničky – Reader's Digest (4 CD) – cd3 – 04. Pavlína Filipovská a Milan Chladil – Já bych chtěl mít tvé foto 
Literatúra.
Arnošt Tabášek : "Šťastný Milan Chladil", vydalo nakladateľstvo: Formát, v roku 2005, ISBN 80-86718-54-9,
Brittas Bay

Brittas Bay () je záliv Írskeho mora, v severovýchodnej časti Atlantického oceánu, na východnom pobreží Írska. Záliv nie je hlboko vrezaný do pevniny, má misovitý tvar, je dlhý približne 4,5 km a široký maximálne 1 km. Rozprestiera sa medzi mysom Mizen Head na juhu a ústím rieky Potters River na severe, na západe obmýva pobrežie grófstva Wicklow.
Záliv je významnou rekreačnou oblasťou, vyhľadávanou najmä obyvateľmi Dublinu, nakoľko leží len cca 50 km južne od mesta. Pobrežie zálivu pokrývajú piesočné pláže v dĺžke približne 4 km. Paralelne s pobrežím vedie regionálna cesta R750 Wicklow - Arklow, ktorú od pobrežia oddeľuje pás piesočných dún.
Výletným miestom Dublinčanov je od 50. rokov 20. storočia, najviac ľudí sem tradične prichádza počas prvého augustového víkendu, cez tzv. August Bank Holiday. V zálive boli natáčané niektoré scény z filmu Gróf Monte Christo s Jimom Caviezelom v hlavnej úlohe.
Panorama City

Panorama City môže byť:
Jednotný európsky akt

Jednotný európsky akt je medzinárodná zmluva, ktorá bola podpísaná 17. februára 1986 v Luxemburgu a 28. februára 1986 v Haagu. Účinnosť nadobudla 1. júla 1987.
Bol prvou veľkou revíziou Rímskych zmlúv. Zmenil a doplnil zmluvu o založení EHS a pripravil pôdu na dokončenie jednotného trhu a určil termín jeho dokončenia.
Formálne zakotvil inštitúciu Európsky parlament a posilnil jeho právomoci.
Zaviedol Európsku Radu.
Dundalk Bay

Dundalk Bay () je záliv v severovýchodnej časti Atlantického oceánu, na východnom pobreží Írska. Na juhu, západe a severe obmýva pobrežie grófstva Louth. V línii mysov Cooley Point (na severovýchode) a Dunany Point prechádza do Írskeho mora, tu dosahuje maximálnu dĺžku 15 km, na šírku má maximálne 13 km. Zo severu je záliv ohraničený polostrovom Cooley.
Na západe ústia do zálivu rieky Glyde, Fane a Castletown (I), na severe Flurry a Castletown (II). V čase odlivu je celá západná časť zálivu obnaženou plytčinou, ktorú prerezávajú spomenuté rieky. Rieka Castletown (I) rozdeľuje plytčinu na dve časti - tzv. North Bull na ľavom a tzv. South Bull na pravom brehu. V severozápadnej časti zálivu sa do pevniny vrezáva zátoka Dundalk Harbour. 
Na pobreží zálivu leží mesto Dundalk, mestečko Blackrock, obce Annagassan a Mountain Bay.
Rogue Entertainment

Rogue Entertainment bola americká softvérová spoločnosť zaoberajúca vývojom počítačových hier sídliaca v Dallase, štáte Texas. Firma sídlila v rovnakej budove ako id Software. Všetky hry vyvinuté touto firmou používali herné enginy práve od "id Software", pričom firma vydala dva datadisky pre hry zo série Quake. Po rozpade firmy prešlo množstvo jej bývalých zamestancov do Nerve Software.
Álvares de Azevedo

Manuel Antônio Álvares de Azevedo (12. september 1831, São Paulo – 25. apríl 1852, Rio de Janeiro) bol brazílsky básnik, poviedkar a dramatik, jeden z najvýznamnejších predstaviteľov druhej generácie brazílskeho romantizmu.
Život a dielo.
Veľa čítal a už v 10 rokoch rozprával po francúzsky, po anglicky a po latinsky. Žil rušným životom a je známy ako "brazílsky Byron".
Študoval právo na Právnickej fakulte v São Paulo, kde napísal väčšinu svojho diela, ale len niekoľko mesiacov po ukončení štvrtého ročníka zomrel vo veku 21 rokov na tuberkulózu. Až o dva roky neskôr bola publikovaná jeho romantická tvorba rozdelená na "Ariel" (dobro) a "Caliban" (zlo).
Jeho básne vyšli posmrtne v zbierke "Lira dos Vinte Anos" (1853, Lýra dvadsaťročného), ktorá zožala veľký úspech. Okrem toho mu vyšla zbierka poviedok "A Noite na Taverna" (1855, Noc v krčme) a dráma "Macário" (1855). Až v roku 1942 vyšlo jeho kompletné dielo.
Gymnázium sv. Vincenta de Paul

Gymnázium sv. Vincenta de Paul je všeobecné cirkevné gymnázium v Leviciach. Posilnené je vyučovanie jazykov a informatiky.
Sophia (časopis)

Sophia bol časopis pre uvedenie duchovných hodnôt do života, ktorý vychádzal v rokoch 1994-1999. Jeho šéfredaktorom bol RNDr. Emil Páleš, CSc.
Vyšlo 20 čísel. Väčšina z nich je v súčasnosti sprístupnená v elektronickej podobe.
Metódou práce časopisu bol výber článkov systematicky vedúci čitateľa k vytvorení prehľadu o základných pilierov celého duchovného poznania, ktoré je v dnešnej dobe prítomné vo filozofii. Hovorí o špecifickom význame súčasnej doby, ktorej úlohou je podľa vydavateľa práve syntéza exaktných výsledkov materialistickej vedy a idealistickej zložky poznávania, inšpirácie. Cieľom je vytvoriť duchovnú vedu, ktorá má byť prvým stupňom k ozdraveniu spoločnosti od prílišného príklonu k materiálnym hodnotám.Časopis sa opiera, okrem iného, o rozsiahle dielo Rudolfa Steinera, na ktoré často odkazuje v článkoch.
Autorom mnohých článkov bol šéfredaktor Dr. Páleš. V novších číslach sa venoval najmä histórii a príčinám konkrétnych historických javov a celých epôch, ktoré vysvetľuje pôsobením hierarchických bytostí. Táto téma je podrobne rozpracovaná v jeho diele Angelológia dejín, ktoré sčasti nadväzuje na obsah časopisu.
Anticipácia (jazykoveda)

Anticipácia je kompozičný postup, schopnosť predvídať udalosti v texte. Dostatočné množstvo subjektívnej redundancie.
Brezový potok

Brezový potok môže byť:
Velámen

Velámen (z lat. "velamen") je viacvrstvová špongiovitá epiderma na koreňoch niektorých rastlín, tvorená odumretými bunkami.
Vyskytuje sa na koreňoch epifytických alebo semiepifytických rastlín, ako sú orchidey. V suchom stave má svetlú, striebornú farbu, po navlhčení presvitá spodná, zelená epiderma s obsahom chlorofylu.
Ivan Dmytrovyč Sirko

Ivan Dmytrovyč Sirko, , (* okolo roku 1610 – † 7. november 1680) bol kozácky ataman záporožského vojska. Jeden z možných autorov známeho listu Odpoveď záporožských Kozákov, ktorý inšpiroval maliara I.J. Repina k namaľovaniu rovnomenného obrazu.
Život.
Ivan Sirko sa narodil na stanici Merefa blízko súčasného Charkova. V roku 1654 prišiel na Zaporozku Sič a zúčastnil sa povstania organizovaného Bohdanom Chmeľnickým. Získal hodnosť plukovník a roku 1659 spolu s ruským princom Alexejom Trubeckým bojoval proti Krymskému chánstvu. V roku 1663 sa Ivan Sirko stal košovým atamanom záporožského vojska. Spolu s cárskym Ruskom bojoval vo viacerých bitkách proti Poliakom, Tatárom a hajtmanovi Petrovi Dorošenkovi. Bol prvým kozáckym atamanom, ktorý do svojho vojska prijal aj oddiely Kalmykov. Napriek svojej pro-ruskej orientácii neveril a nenávidel pro-ruského hajtmana Ivana Briuchoveckého. V roku 1668 ho táto rivalita prinútila zmeniť strany a bojovať na strane Dorošenkovho vojska proti Moskovským bojarom a vojvodom. Ale už roku 1670 opäť prisľúbil vernosť cárovi Alexejovi Michajlovičovi. Onedlho nato sa mu podarilo obsadiť osmanskú pevnosť Očakov a pustiť sa do boja s Dorošenkom. 
Po smrti Demiana Mnohohrišného v roku 1672 sa Sirko pustil do zápasu o hajtmanský titul, no bol čoskoro cárom vyslaný do sibírskeho mesta Toboľsk. Po svojom návrate na Ukrajinu v roku 1673 bojoval proti Tatárom a Osmanom, obsadil pevnosť Arslan a opäť získal Očakov. V roku 1675 záporožskí kozáci porazili osmanské vojská vo veľkej bitke, ale sultán Mehmed IV. od nich aj naďalej požadoval podvoliť sa osmanskej nadvláde. Kozáci pod Sirkovým velením na tento list údajne odpovedali veľmi netradičným a nediplomatickým listom plným urážok a nedôstojnosti, známym ako odpoveď záporožských Kozákov.
Zomrel v roku 1680, bol pochovaný na Čortomlickej Siči, dnes dedina Kapulivka v Nikopoľskom okrese Dnepropetrovskej oblasti.
Ivan Sirko bol aj po smrti jedným z najznámejších záporožských atamanov, stal sa legendou viacerých povestí a ľudových piesní.
Gray Matter Interactive

Gray Matter Interactive Studios, Inc. bola americká softvérová spoločnosť zaoberajúca vývojom počítačových hier. V januári 2002 bola odkúpená spoločnosťou Activision. Gray Matter pôsobila istý čas ako Xatrix Entertainment, Inc.
Lucius Calpurnius Piso Frugi

Lucius Calpurnius Piso Frugi bol rímsky historik, predstaviteľ analistickej historiografickej školy, a politik.
V roku 149 pred Kr. zastával úrad tribúna, v roku 133 pred Kr. dosiahol konzulát a roku 120 pred Kr. úrad cenzora.
Calpurnius Piso Frugi autorom siedmich kníh dejín Ríma od jeho založenia do Pisónových čias. Livius ho považuje za menej hodnoverného autora ako Fabia Pictora, pretože Piso má tendenciu moralizovať, dejiny idealizovať a podlieha tendenčnosti. Podľa nemeckého historika Bertholda Niebuhra bol Piso Frugi prvý, kto zaviedol do rímskeho dejepisectva systematicky podvrhy. Ζ Pisonovho diela sa zachovali iba zlomky, ktoré prezrádzajú jednoduchý štýl.
Vretenica aspis

Vretenica aspis (lat. "Vipera aspis") je had z čeľade vretenicovité.
Žije od úrovne mora až do výšky (Alpy, Pyreneje). Má širokú hlavu a nos mierne zdvihnutý. Je štíhlejšia ako ostatné európske druhy vreteníc. Samice sú väčšie ako samce. Je živorodá. Samce majú dĺžku 70 – 85 cm, samice 60 – 70 cm.
Aj keď ide o menší druh vretenice, je jedovatejšia ako vretenica severná. Podobá sa na nejedovatú užovku vretenicovitú ("Natrix maura").
Sophia

Sophia môže byť:
Margaret Rhea Seddonová

Margaret Rhea Seddonová (* 8. november 1947, Murfreesboro, Tennessee, USA) je americká lekárka a bývalá kozmonautka z raketoplánov.
Život.
Mladosť a výcvik.
Po základnej a strednej škole (Central High School, Murfreesboro) v roku 1970 vyštudovala univerzitu v Berkeley, odbor fyziológia a doktorát medicíny obhájila na univerzite v Tennesse (University of Tennessee, College of Medicine) v roku 1973. Potom bola zamestnaná v nemocnici v Memphise. Odtiaľ bola vybraná roku 1978 ešte slobodná do NASA k oddielu pripravujúcich sa kozmonautov. Neskôr sa vydala, manželom je o rok starší astronaut Robert Lee Gibson.
Lety do vesmíru.
Po prvýkrát letela na palube raketoplánu Discovery s misiou STS-51-D, spoločne so šiestimi ďalšími kozmonautmi, medzi ktorými bol aj senátor Jake Garn, ďalej Karol Bobko, Donald Williams, Stanley Griggs, Jeffrey Hoffman a technik firmy McDonnell Douglas Charles Walker. Štartovali na Floride z mysu Canaveral. Na obežnej dráhe vypustili družicu "Anik C-1" (známa pod názvom Telesat 9) a druhú "Leasat 3". Druhá družica však po vypustení nezačala fungovať aj napriek množstvu pokusov kozmonautov ju opraviť. Každý taký nezdar ovplyvnil finančný výťažok letu, let teda z tohto pohľadu nepatril medzi úspešné.
Druhá expedícia bola s raketoplánom Columbia a zamerala sa na biologické experimenty v laboratóriu Spacelab, na palube boli desiatky potkanov, medúz. Posádku misie STS-40 tvorili títo kozmonauti: veliteľ Bryan O'Connor, pilot Sidney Gutierrez, letoví špecialisti James Bagian, Tamara Jerniganová, Margaret Seddonová a vedeckí pracovníci dr. Millie Hughes-Fulfordová a dr. Francis Gaffney. Expedícia bola úspešná.
Svoj tretí let absolvovala v misii STS-58 na jeseň roku 1993. Bola na palube raketoplánu Columbia, ktorého posádku tvorili John Blaha, Richard Searfoss, Margaret Seddonová, William McArthur, David Wolf, Shannon Lucidová a Martin Fettman. Na palube so sebou vyviezli 48 pokusných hlodavcov, celý program bol venovaný biologickým skúmaním ľudí a potkanov pri záťaži a pokusoch vo vesmíre. Aj táto výprava pristála na základni Edwards Air Force Base s veľkou kulisou prizerajúcich sa divákov.
Počas svojich 3 letov strávila vo vesmíre 30 dní, je zaregistrovaná ako 163. kozmonaut Zeme a siedma zo žien v kozme.
Slovenska Bistrica

Slovenska Bistrica (Slovinská Bystrica) je jedno z najstarších miest v Slovinsku, založené v 13. storočí. Má rozlohu a podľa údaja z roku 2013 má mesto 7 603 obyvateľov.
Jumaytepeque

Jumaytepeque je menší neaktívny stratovulkán, nachádyajúci sa na juhu Guatemaly, severovýchodne od mesta Cuilapa. Sopka leží na juhozápadnom okraji miocénnej kaldery "Santa Rosa de Lima". Vek poslednej erupcie nie je doložený, no odhaduje sa na začiatok holocénu.
Moyuta

Moyuta môže byť:
Moyuta (sopka)

Moyuta je neaktívny stratovulkán, nachádzajúci sa v juhovýchodnej časti Guatemaly v departmente Jutiapa, asi 30 km severovýchodne od pobrežia Pacifiku. Vrchol vulkánu tvorí trojica lávových dómov andezitového zloženia, jej svahy sú posiate početnými troskovými kužeľmi. Vek poslednej erupcie nie je známy, na severnom a južnom svahu sa nachádzajú aktívne fumaroly a horúce pramene.
Vretenica ostronosá

Vretenica ostronosá alebo vretenica nosatá, alebo vretenica Latasteova (lat. "Vipera latastei", syn. "vipera latasti") je had z čeľade vretenicovitých.
Vzhľad.
Vretenica ostronosá dostala meno podľa malého výrastku na nose, ktorý niekedy budí dojem rožku. Je však mäkký. Je to malý had, dorastá dĺžky 60 až , ale má účinný jed, a preto je pre človeka nebezpečný. Našťastie nie je táto vretenica vôbec útočná a je navyše veľmi pomalá. K uštipnutiu dochádza zriedka dokonca aj vtedy, keď na ňu neopatrný človek šliapne. Aj tento druh má typickú vretenicovitú kresbu. Samec má kľukatý pruh na chrbte tmavohnedý, niekedy čierny, samica má prúžok zelenavo hnedý, v strede obyčajne svetlejší.
Rozšírenie.
Táto malá vretenica obýva takmer celý Iberský polostrov (Španielsko a Portugalsko) a vyskytuje sa aj v pobrežných oblastiach severnej Afriky, v Maroku, Tunisku a na severe Alžírska. Obýva stráne, pahorkatiny a redšie lesy a v strednom Španielsku vystupuje až do výšky 
Ekológia a biotop.
Je živorodá, samica kladie asi desať mláďat, ktoré hneď po narodení merajú 14 až . Mláďatá sa živia najskôr hmyzom, neskôr drobnými jaštericami. V druhom roku života už lovia myši a iné drobné hlodavce. V novembri a decembri sa vretenica ostronosá uchyľuje do zimných úkrytov a prezimuje v nich dva až štyri mesiace. Obvykle koncom februára alebo v marci tieto skrýše zase opúšťa a krátko potom nastáva obdobie párenia. Dĺžka zimného spánku sa riadi podnebím krajiny, kde vretenice žijú. Najdlhšie trvá zimný spánok u vysokohorských populácií v Španielsku.
World in Conflict

World in Conflict (tiež známa ako WiC alebo WIC) je strategická počítačová hra vyvinutá švédskou firmou Massive Entertainment. Hra bola vydaná spoločnosťou Sierra Entertainment pre Windows v septembri 2007. Verziu pre herné konzoly Playstation 3 a Xbox 360 nesúcu názov "World in Conflict: Soviet Assault" vyvíja spoločnosť Swordfish Studio. Predbežný dátum vydania bol stanovený na koniec roka 2008.
Časticový detektor

V experimentálnej a aplikovanej časticovej fyzike a v jadrovom inžinierstve, je časticový detektor, známy aj ako detektor žiarenia, zariadenie využívané pre detekciu, stopovanie, a/alebo identifikáciu elementárnych častíc vysokých energií, aké sú produkované jadrovým rozpadom, kozmickým žiarením, alebo v reakciách v časticovom urýchľovači. Moderné detektory sa využívajú aj ako kalorimetre pre meranie energie detegovaného žiarenia. Môžu byť využité aj pre meranie ďalších parametrov ako sú hybnosť, spin, náboj častíc atď.
Opis.
Detektory vytvorené pre moderné urýchľovacie komplexy sú obrovských rozmerov. Často sa namiesto detektora využíva aj pojem "počítač" [angl. counter], keďže detektor počíta častice ale nerozlišuje ich energiu alebo ionizáciu. Časticové detektory môžu zvyčajne stopovať aj ionizačné žiarenie (vysoko energetické fotóny alebo dokonca viditeľné svetlo). Ak je ich hlavným účelom meranie žiarenia, nazývajú sa aj detektory žiarenia, ale keďže fotóny môžeme pozorovať aj ako (nehmotné) častice, je pojem časticový urýchľovač stále správnym.
Príklady a typy.
Väčšina vynájdených a využívaných detektorov sú ionizačné detektory (z ktorých sú najtypickejšie plynný ionizačný detektor a polovodičový detektor) a scintilačné detektory; ale taktiež sa využívajú aj ďalšie, úplne odlišné princípy detekcie ako Čerenkovovo a prechodové žiarenie.
Historické príklady
Detektory pre radiačnú ochranu
Detektory bežne využívané pre fyziku vysokých energií
Moderné detektory.
Moderné detektory v časticovej fyzike sú kombináciou niekoľko vyššie uvedených detekčných prvkov uložených vo vrstvách.
Flores (vulkanické pole)

Flores (alebo Volcán Amayo) je názov menšieho vulkanického poľa nachádzajúceho na juhovýchode Guatemaly v departmente Jutiapa asi 10 km západne od jej správneho mesta. Pole pozostáva z niekoľkých menších stratovulkánov a troskových kužeľov je tvorené prevažne bazaltami a leží na starších, druho a treťohorných sedimentoch. Vek poslednej erupcie nie je doložený.
Tahual

Tahual je v súčasnosti neaktívny stratovulkán, nachádzajúci sa v Guatemale, južne od mesta Monjas. Vrchol 1 716 m vysokého vulkánu je ukončený masívnym, značne erodovaným kráterom. Posledná aktivita je dokladovaná z holocénu - krátky bazaltový lávový prúd na severovýchodnom úpätí sopky.
Epifyt

Epifyt (z gréc. έπί/"epi-" = na, φύτόν/"fyton" = rastlina) je označenie organizmu, ktorý žije prichytený na povrchu živej rastliny. Najčastejšie sa používa v spojitosti s epifyticky rastúcimi rastlinami, ale existujú aj epifytické baktérie, huby, riasy alebo machy.
Ide o druh komenzalizmu - epifyt má z „hostiteľa“ úžitok ako z opory, no nijak zle ani dobre naň nevplýva (nezískava z neho živiny, ani mu neposkytuje nijaké výhody). Nejde teda o parazitický ale ani symbiotický vzťah.
Epifytické rastliny.
Výlučne alebo prevažne epifytický charakter majú rastliny z nasledovných taxónov:
Bernardo Guimarães

Bernardo Joaquim da Silva Guimarães (15. august 1825, Ouro Preto, Minas Gerais, Brazília - 10. marec 1884) bol brazílsky románopisec, básnik, sudca, novinár a profesor. 
Život a dielo.
Narodil sa v Ouro Preto (Minas Gerais), istý čas žil v São Paule a pôsobil ako mestský sudca v Catalão (Goiás). V roku 1867 sa vrátil do Ouro Preto, oženil sa a živil sa vyučovaním rétoriky, poetiky, latinčiny a francúzštiny. Je jedným zo zakladateľov brazílskeho romantického regionálneho románu. Zaoberá sa historickými, indianistickými, náboženskými a abolistickými námetmi. Najväčší čitateľský ohlas mal idealizovaný príbeh černošskej otrokyne "A escrava Isaura" (1875, Otrokyňa Isaura), tému kňazského celibátu spracoval v najlepšom románe "O seminarista" (1872, Seminarista).
Cerro Santiago

Cerro Santiago je vulkanické pole, nachádzajúce sa v juhovýchodnej časti Guatemaly v departmente Jutiapa, pričom obkolesuje jej správne mesto Jutiapa. Vek poslednej erupcie nie je doložený, no niektoré lávové prúdy sú pomerne mladé.
Rickenbacker A-22

Rickenbacker A-22 bola prvá elektrická gitara. Tento nástroj navrhol George Beauchamp a následne bol vyrobený firmou Rickenbacker Electro. Bola to vlastne slide gitara a týmto spôsobom bola skonštruovaná kvôli veľkej popularite hawaiskej hudby v období tridsiatych rokov minulého storočia. Telo "panvice" je vyrobené z hliníku. Na tele je umiestnený jeden snímač tvaru podkovy, ktorý prechádza ponad struny. Beauchamp a Adolf Rickenbacker začali s výrobou v roku 1932, ale keďže Beauchampovi nebol udelený patent na jeho vynález až do roku 1937, ostatné gitarové spoločnosti mohli bez obťaží využívať jeho poznatky.
Vývoj.
Počas tridsiatych rokov minulého storočia sa hawaiská hudba tešila veľkej popularite v USA a Kanade. V tomto štýle hudby sa používala gitara ako hlavný melodický nástroj a akustická gitara nedokázala sprostredkovať zvuk v požadovanej hlasitosti. Beauchamp, ktorý mal obľubu v hawaiskej hudbe a sám ju produkoval, použil magnetickú indukčnú cievku, podobnú tej, ktorá sa nachádza v telefóne, na svojej oceľovej akustickej gitare. Po tom ako zistil, že jeho vynález produkuje neúnosné množstvo vedľajších šumov a spätnej väzby, ktoré spôsobovali neželané vibrácie tela gitary, rozhodol sa, že nie je možné s dostupnou technológiou dosiahnuť reprodukciu akustického zvuku. 
Beauchamp bol povolaný k vývoju Dobro gitary. Počas tejto práce sa spoznal s Adolphom Rickenbackerom, ktorý vlastnil firmu, ktorá vyrábala hliníkové rezonátory a ich spoločným výtvorom bola lap steel gitara s pevným hlinníkovým telom a krkom.
Suchitán

Suchitán je v súčasnosti neaktívny stratovulkán, nachádzajúci sa v juhovýchodnej časti Guatemaly, severovýchodne od mesta Jutiapa. S výškou je to jeden z najvyšších vulkánov v oblasti. Suchitán sa nachádza neďaleko východného okraja kaldery "Retana" a jeho masív je tvorený prevažne bazaltami a andezitmi. Na severnom svahu sa nachádzajú viaceré menšie troskové kužele a maary. Vek poslednej erupcie nie je doložený, no viaceré lávové prúdy sú pomerne mladé (holocénne).
Chingo

Chingo je neaktívny stratovulkán, nachádzajúci v juhovýchodnej časti Guatemaly, neďaleko hraníc s Salvádorom. Vrchol vysokého vulkánu je ukončený kráterom oválneho tvaru. Na oboch stranách sopky sa nachádzajú satelitné troskové kužele, sledujúce severojužnú zlomovú líniu. O erupcii Chinga nie sú žiadne historické záznamy.
Art Ensemble of Chicago

Art Ensemble of Chicago je americká džezová skupina. 
Vznikla v roku 1968 ako experimentálne zameraný kvartet. Vo svojich vystúpeniach spojuje hudobnú zložku so scénickým prejavom, opiera sa o africkú tradíciu a širokú škálu džezových štýlov od raných foriem až po súčasnú a o populárnu hudbu, uplatňuje aj absurdné a surrealistické prvky.
Bottleneck

Bottleneck (iné názvy: bottle-neck, bottleneck/slide gitara; bottleneck = angl. hrdlo fľaše) je osobitý štýl hry na gitaru. Odlišnosť tohto spôsobu hry spočíva v kĺzaní (angl. slide) predmetov z rôznych materiálov po strunách gitary. Najčastejšie sa používa tzv. slide, čo je predmet rúrkovitého tvaru, ktorý sa nastokne na prst ruky, ktorá pri normálnom spôsobe stláča struny. Slide je vyrobený najčastejšie z kovu (ocele alebo bronzu), no niektorý gitaristi používajú výhradne sklený alebo keramický slide. Pri hre pomocou slideu sa struny nepritláčajú o pražce, iba sa na nich pridrží slide, ktorý sa posúva po strunách a výsledkom je plynulý prechod medzi jednotlivými tónmi, ktorý je normálnym štýlom hry nedosiahnuteľný.
Existuje viacero možných štýlov hry technikou slide, ale hlavný rozdiel medzi nimi nie je ani tak v odlišnom výsledku, ale skôr v odlišnom štýle hry.
Technika slide sa môže v podstate uplatniť pri hre na akúkoľvek gitaru, ale gitaristi, ktorí preferujú túto techniku zväčša uprednostňujú gitary prispôsobené tomuto štýlu. Najčastejšie sa pri technike slide používajú:
Technika.
Slide sa pritlačí malou silou na struny. Struny sa pod tlakom nesmú dotýkať pražcov a slide sa musí držať rovnobežne s nimi. Výška tónu sa mení pomocou plynulého pohybu slidu po strunách. Takto zaniká obmedzenie na dvanásť tónov v oktáve, lebo slide sa môže držať v ľubovolnej polohe medzi pražcami.
Babiná (vrch vo Volovských vrchoch)

Babiná () je vrch v pohorí Volovské vrchy, krajinnom celku Slovenského rudohoria. Leží nad obcou Hnilec, približne východne od Dobšinej. Je najvyšším vrchom podcelku.
Poloha.
Nachádza sa v západnej časti pohoria, v geomorfologickom podcelku Knola. Leží v Košickom kraji, na hranici okresov Spišská Nová Ves a Rožňava a zasahuje na katastrálne územie obce Hnilec, Mlynky, Vlachovo a mesta Dobšiná. Najbližšími sídlami sú východne situovaný Hnilec, severozápadne ležia Mlynky, západne Dobšiná a juhozápadne Vlachovo.
Opis.
Babiná leží v rázsoche, ktorá vybieha severným smerom z hlavného hrebeňa medzi sedlom Súľová a Smrečinkou (). Severne sa nachádza Viničiar (), Veľká Knola (), Muráň () a Malá Knola (), východne vrch Nad Javorom (), Pálenica (), Surovec () a Hoľa (), južne Peklisko (), Smrečinka () a Stromiš () a západne Ostrá (), Martinka () a Dobšinský kopec (). Oblasť patrí do povodia blízkeho Hnilca, kde vodu odvádzajú zväčša krátke potoky. Vrcholom vedie značená turistická trasa. 
Výhľady.
Vrchol pokrýva len nízka vegetácia, ktorá umožňuje kruhový rozhľad. Vďaka značnej nadmorskej výške je tak možné pozorovať mnohé vrcholy pohoria, no tiež Čiernu horu, Branisko, Čergov, Levočské vrchy, Vysoké Tatry, Kráľovu hoľu, Stolické vrchy a Revúcku vrchovinu.
Ixtepeque

Ixtepeque je v súčasnosti neaktívne vulkanické pole, nachádzajúce sa severovýchodnej časti guatemalského departmentu Jutiapa. Lokalita je známa ako najvačší depozit obsidiánu v Severnej Amerike. Ryolitové obsidiánové pole sa rozkladá na ploche 4 × 5 km a jeho produkty sa nachádzajú v mnohých archeologických lokalitách predkolumbovskej Strednej Ameriky.
Kultivar

Kultivar (lat. cultivar, skr. cv.; iné názvy: odroda, pestovateľská odroda, odroda pestovanej rastliny, varieta, sorta, zriedkavo: plemeno, zriedkavo: forma, kultigén) je najnižšia taxonomická úroveň v systematike kultúrnych rastlín.
Etymológia.
Slovo "cultivar" bolo umelo vytvorené (v anglickom texte) okolo roku 1920. Je vytvorené pravdepodobne ako skratka z lat. "cultivarietas" , čo je buď skrátená podoba anglických slov "cultigen variety" alebo anglických slov "cultivated variety" alebo anglických slov "cultural variety"
Definícia.
Nasledujú ukážky definície z literatúry:
Ukážka definície z právneho predpisu (v právnych predpisoch sa zvykne používat výraz „odroda (pestovanej rastliny)“):
Tu treba dodať, že termín odroda ako termín z právnych predpisov býva definovaný trochu užšie než kultivar. K tomu citát: "Termín odroda (po anglicky variety, po nemecky die Sorte) má tesnejší vzťah k agronomickému chápaniu, termín kultivar naopak skôr k botanickému spojeniu a je vhodnejší skôr len na vedecké a medzinárodné označenie. Ako kultivar možno totiž označiť aj ďalšie výsledky šľachtenia, ktoré nemusia byť úradne registrované, napr. línia, mutant, šľachtiteľský polotovar a i."
Historicky sa výraz kultivar niekedy používal v užšom zmysle na označenie rastlín s nededičnými znakmi, čiže znakmi prenášanými len vegetatívnou cestou (ako opak kultigénu v užšom zmysle, ktorý sa vzťahoval na rastliny s dedičnými znakmi).
Ukážky definícií sorty (ako stašieho synonyma slova kultivar) uvádza napr. V. Jirásek 1961 a pozri aj v tomto článku poznámku pod čiarou č. 2.
Zaradenie v systéme.
ICNCP rozlišuje (a dovoľuje) na úrovni pod (pod)druhom len 2 úrovne: Skupina (staršie [ale s trochu odlišnou definíciou]: skupina kultivarov, ešte staršie: konvarieta) a kultivar.. Spomínané slovo Skupina sa mimochodom má písať s veľkým S , v slovenský textoch sa často nesprávne píše s malým s .
V literatúre sa však vyskytuje oveľa viac úrovní delenia, ktoré by sa dali zoradiť takto: subspecioid - cultiplex (a subcultiplex) - konvarieta [lat. convarietas] - provarietas (a subprovarietas) - cultigrex/conculta/sortotyp/skupina (a pod.) - kultivar [lat. cultivar] (a subkultivar [lat. subcultivar]).
Alternatívne sa vyskytuje delenie linneovského typu (určené dnes inak primárne pre divé rastliny, ale podľa ICN výslovne povolené aj pre pestované rastliny ), t. j.: poddruh [lat. subspecies] - konvarieta [lat. convarietas] - varieta [lat. varietas] (a subvarieta [lat. subvarietas]) - forma/tvar [lat. forma] (a subforma/podtvar [lat. subforma]) (prípadne aj: lusus) - kultivar [lat. cultivar].
Charakteristika.
Kultivar je umelá kategória a nemusí sa viazať na jediný genotyp alebo fenotyp. Rastliny jedného kultivaru môžu byť :
Nomenklatúra.
Pravidlá pomenovania kultivarov stanovuje "Medzinárodný kód nomenklatúry pestovaných rastlín" ("International Code of Nomenclature for Cultivated Plants", skr. ICNCP). Epiteton označujúci kultivar sa píše za vedecký (botanický) názov v živom jazyku, obyčajným písmom, s prvým počiatočným písmenom a uzatvára sa do jednoduchých úvodzoviek. Príklad:
Karloveská ulica (Bratislava)

Karloveská ulica je ulica v Bratislave, v mestskej časti Karlova Ves.
Tvorí základnú a prakticky jedinú hlavnú komunikáciu tejto mestskej časti, prechádza ňou električková radiála smerom do mestskej štvrte Dúbravka a autobusové trate.
Karloveská ulica začína križovatkou pri „Riviére“, kde sa na ňu napája Devínska cesta a končí za Metrologickým ústavom. Ponad cestu sú vybudované dve lávky pre chodcov a jedna aj pre autá. Na Karloveskú sa napájajú odbočky ku trom väčším supermarketom (Lidl, Billa a OD Centrum), jednej čerpacej stanici pohonných hmôt a niekoľkým menším obchodom. Nachádza sa tu Karloveské kultúrne stredisko, mestská knižnica, pobočky bánk a Miestny úrad Karlova Ves. 
Na úrovni Jurigovho námestia sa zachovala stavba rímskokatolíckeho kostolíka zo staršej zástavby pôvodnej obce, Kostol svätého Michala archanjela. Vedie tu takisto odbočka k Námestiu svätého Františka, kde sa nachádza aj Kostol svätého Františka z Assisi. Na Karloveskej ulici sa nachádzajú tri školy, dve štátne – Základná škola Karloveská 32, Karloveská 61 a cirkevná Základná škola a gymnázium svätého Františka z Assisi. Karloveská je tiež dôležitá (jediná) spojovacia komunikácia s časťou Dlhé Diely.
Ipala (sopka)

Ipala je menší neaktívny stratovulkán, nachádzajúci sa v Guatemale, v severnej časti departmentu Jutiapa. Vrchol vulkánu je ukončený širokým kráterom, ktorý je zaliaty vodou. Severojužný zlomový systém, ktorý prechádza južným okrajom masívu sopky, lemujú početné troskové kužele. Východný svah je rozrušený ďalším zlomovým systémom, ktorého výlevy bazaltových láv sú holocénneho veku a pokrývajú oblasť o rozlohe .
Chiquimula (sopka)

Chiquimula je vulkanické pole, nachádzajúce sa vo juhovýchodnej časti Guatemaly neďaleko rovnomenného rovnomenného mesta. Pole je tvorené niekoľkými troskovými kužeľmi bazaltového zloženia. Vulkanické pole leží na staršom kriedovom granitovom plutóne. Jeho vývoj sa začal v pleistocéne výlevmi bazaltových láv pozdĺž severojužného zlomového systému. Najmladšie lávové prúdy nemajú viac ako 1 000 rokov.
Quezaltpeque (sopka)

Quezaltpeque je vulkanické pole, nachádzajúce sa v juhovýchodnej časti Guatemaly, asi 5 km južne od rovnomenného mesta. Pole leží na starších treťohorných pyroklastikách a je tvorené prevažne bazaltovými horninami.